Šiaulių rajono taryba 1990–1995 m.

Šiaulių rajono taryba – Šiaulių rajono savivaldybės atstovaujamoji institucija, išrinkta 1990 m. kovo 24 d., pakartotinis balsavimas (II turas) – kovo 31 d. Pilnas pavadinimas – Šiaulių rajono Liaudies deputatų taryba, nuo 1990 m. balandžio mėn. Šiaulių rajono taryba.

Rinkimai

Teisinis pagrindas 

Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Šiaulių rajonui priskirtas aukštesniosios pakopos savivaldybės statusas. Savivaldybių teises kiek suvaržė 1993 m. spalio 12 d. Seimo priimtos įstatymo pataisos.

Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.

Liaudies deputatai 

Rinkimuose į Kuršėnų miesto liaudies deputatų tarybą iš 10 404 rinkėjų rinkimuose dalyvavo 6523, išrinktas 31 deputatas. Rajono apylinkių liaudies deputatų tarybų rinkimuose iš 24 965 rinkėjų rinkimuose dalyvavo 18 523, išrinkti 169 deputatai.

Veikla 

Rajono tarybos pirmininku išrinktas Antanas Šumanas.

Nuorodos 
Oficiali svetainė

1990 
1990 m. Lietuvos savivaldybių tarybų rinkimai